Debutalbummet ''[[Infernal Affairs (album)|Infernal Affairs]]'' udkom i oktober 1998 og opnåede en sjetteplads på [[hitlisten]]. I ''[[BT]]'' modtog albummet fem stjerner, og anmelderen skrev, at det på trods af "ensformige techno-dance-rytmer" indeholdt "masser af gode melodier, der som danse-pop-single-hits, der også kan spilles i radioen, nok skal være en lille håndfuld flere af."<ref>{{Kilde nyheder|title=Festsvinet kører igennem|work=[[BT]]|date= 31. oktober 1998}}</ref> Forud for albummet udkom yderligere tre singler: "Highland Fling", hvor der ligeledes blev gjort brug af sækkepiber, og som var den første single med vokal af Lina Rafn; "Kalinka", der var baseret på en [[Rusland|russisk]] [[folkemusik|folkemelodi]], og "Voodoo Cowboy". Alle singler opnåede høje placeringer på den danske hitliste, hvor "Kalinka" var mest succesfuld og opnåede en førsteplads.<ref name="Story"/> Albummet modtog senere [[Certificering af musiksalg|platin]] og solgte 80.000 eksemplarer, mens singlerne tilsammen havde solgt mere end 40.000 eksemplarer.<ref>{{Kilde nyheder|first=Allan|last=Lykke Olesen|title=Vi tænder på techno|work=[[Ekstra Bladet]]|date=27. april 2001}}</ref> Ved [[Danish Music Awards#Dansk Grammy 1999|Dansk Grammy 1999]] modtog gruppen prisen for Årets Danske Upfront Dance Udgivelse for albummet ''Infernal Affairs''.<ref name="Nielsen"/>
Musik Foreninger Organisationer